
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 155 

10 Ιουλίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

189. Καθορισμός αρμοδιοτήτων της Γενικής Γραμμα- 


τέως Διοίκησης και Οργάνωσης του Υπουργείου 

Εξωτερικών. 1 

190. Τροποποίηση διατάξεων του Π.Δ. 141/1991 (Α' 

58). 2 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ, του Κοινού Πρωτο¬ 
κόλλου σχετικά με την εφαρμογή της Σύμβασης 
της Βιέννης και της Σύμβασης του Παρισιού περί α¬ 
στικής Ευθύνης σε περίπτωση πυρηνικού ατυχήμα¬ 
τος. (Βιέννη, 21.9.1988). 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 189 
Καθορισμός αρμοδιοτήτων της Γενικής Γραμματέως Δι¬ 
οίκησης και Οργάνωσης του Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις του άρθρου 4παρ. 4του Ν. 2594/1998 
"Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών" (ΦΕΚΑ'62). 

2. Το άρθρο 29Ατου Ν. 1558/1985 "Κυβέρνηση και Κυβερ¬ 
νητικά Όργανα" (ΦΕΚ137 Α'), το οποίο προστέθηκε με το άρ¬ 
θρο 27 του Ν. 2081/1992 (ΦΕΚ 154 Α') και αντικαταστάθηκε 
από το άρθρο 1 παρ. 2α του Ν. 2469/1997 (ΦΕΚΑ'38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την αριθ. 252/2001 γνωμοδότηση του Συμβουλίου 
της Επικράτειας με πρόταση του Υπουργού Εξωτερικών, 
αποφασίζουμε: 

Άρθρο μόνο 

Α. Στην αρμοδιότητα της Γενικής Γ ραμματέως Διοίκη¬ 


σης και Οργάνωσης του Υπουργείου Εξωτερικών, ανή¬ 
κουν: 

1. Η εποπτεία όλων των Κέντρων και Ιδρυμάτων τα ο¬ 
ποία εποπτεύονται από το Υπουργείο Εξωτερικών, βάσει 
του άρθρου 50 παρ. 1 του Ν. 2594/1998 "Κύρωση ως Κώ¬ 
δικα του σχεδίου νόμου Οργανισμός του Υπουργείου Ε¬ 
ξωτερικών" (ΦΕΚ 62 Α'), πληντου Εθνικού Ιδρύματος Υ¬ 
ποδοχής και Αποκατάστασης Αποδήμων και Παλιννο- 
στούντων Ομογενών Ελλήνων, του Ελληνικού Ιδρύματος 
Πολιτισμού, του Ελληνικού Κέντρου Ευρωπαϊκών Μελε¬ 
τών, του Διεθνούς Κέντρου Μελετών Ευξείνου Πόντου 
και του Ινστιτούτου Βυζαντινών και Μεταβυζαντινών 
Σπουδών Βενετίας. Επίσης η κατανομή μεταξύ αυτών, 
των προβλεπομένων από τον Προϋπολογισμό του Υ¬ 
πουργείου Εξωτερικών χρηματοδοτικών πόρων, βάσει 
του άρθρου 50 παρ. 3του Ν. 2594/1998 "Κύρωση ως Κώ¬ 
δικα του σχεδίου νόμου Οργανισμός του Υπουργείου Ε¬ 
ξωτερικών" (ΦΕΚ Α' 62). 

2. Τα θέματα αρμοδιότητας του Κέντρου Ανάλυσης και 
Σχεδιασμού, της Μόνιμης Μικτής Μονάδας Διαχείρισης 
Κρίσεων και της Διπλωματικής Ακαδημίας, των άρθρων 
12,13 και 14 αντίστοιχατου Ν. 2594/1998 "Κύρωση ως Κώ¬ 
δικα του σχεδίου νόμου Οργανισμός του Υπουργείου Ε¬ 
ξωτερικών" (ΦΕΚ Α' 62). 

3. Τα θέματα αρμοδιότητας του άρθρου 18 του Ν. 
2594/1998 "Κύρωση ως Κώδικατου σχεδίου νόμου Οργα¬ 
νισμός του Υπουργείου Εξωτερικών" (ΦΕΚ 62 Α'), που α¬ 
φορούν την Τεχνική Υπηρεσία, περιλαμβανομένηςτης έκ¬ 
δοσης αποφάσεων και σύναψης συμβάσεων για την πρό¬ 
σληψη Τεχνικών Συμβούλων. 

4. Τα θέματα αρμοδιότητας του άρθρου 11 του Ν. 
2594/1998 "Κύρωση ως Κώδικατου σχεδίου νόμου Οργα- 
νισμόςτου Υπουργείου Εξωτερικών", που αφορούν τη Γε¬ 
νική Επιθεώρηση. 

Β. Στην αρμοδιότητα της Γενικής Γραμματέως Διοίκη¬ 
σης και Οργάνωσης του Υπουργείου Εξωτερικών, ανή¬ 
κουν: οι αρμοδιότητες της ΣΤ' Γενικής Διεύθυνσης Προ¬ 
σωπικού, Διοικητικής Οργάνωσης και Οικονομικής Διαχεί¬ 
ρισης του Κεφαλαίου Ζ'του Π.Δ. 230/1998 "Αρμοδιότητες 
και διάρθρωση της Κεντρικής Υπηρεσίας του Υπουργείου 
Εξωτερικών" (ΦΕΚ 177Α') και ειδικότερα: 

1. Η εισήγηση στον Υπουργό Εξωτερικών για τις ανά¬ 
γκες του Υπουργείου σε πάσης φύσεως προσωπικό, υλι¬ 
κό και εγκαταστάσεις. 

2. Ο χειρισμός όλων των θεμάτων του πάσης (ρύσεως 
προσωπικού του Υπουργείου Εξωτερικών, όλων των κλά¬ 
δων και κατηγοριών, μόνιμου και μη μόνιμου, με σύμβαση 
ή με οποιαδήποτε άλλη σχέση ιδιωτικού δικαίου, μετα¬ 
κλητών και μη, καθώς και η έκδοση πράξεων, αποφάσεων 
και κλήσεων σχετικών με την υπηρεσιακή κατάσταση και 
ιδίως αυτών που αφορούν προαγωγές, εντολές τοποθε¬ 
τήσεων, μεταθέσεων και ειδικών αποστολών κ.λ.π., μετά 
από απόφαση του αρμόδιου Υπηρεσιακού Συμβουλίου, 
καθώς και η ένταξη και μονιμοποίηση του προσωπικού 
αυτού. 

3. Η κλήση σε απολογία, η επιβολή πειθαρχικών ποινών, 
η παραπομπή στο αρμόδιο υπηρεσιακό συμβούλιο και η 
απόλυση του πάσης φύσεως προσωπικού, όπως αυτό α¬ 
ναλυτικά αναφέρεται στην παράγραφο Β2 του παρόντος 
διατάγματος, η θέση σε διάθεση υπουργού, η εντολή διε¬ 
ξαγωγής Ένορκης Διοικητικής Εξέτασης, καθώς και η έκ¬ 
δοση αποφάσεων εξουσιοδότησης για τον χειρισμό δια¬ 
βαθμισμένου υλικού και άρσεως αυτών, παράλληλα με 
τον Υπουργό Εξωτερικών. 

4. Η υποβολή υπομνημάτων στο Συμβούλιο της Επικρά¬ 
τειας ή τα άλλα διοικητικά δικαστήρια επί προσφυγών και 
αιτήσεων στα δικαστήρια αυτά του πάσης φύσεως προ¬ 
σωπικού του Υπουργείου Εξωτερικών. 

5. Η υποβολή ερωτημάτων στο Γραφείο Νομικού Συμ¬ 
βούλου του Υπουργείου Εξωτερικών. 

6. Η έκδοση εντολών για όλες τις υπηρεσιακές μετακι¬ 
νήσεις ή ειδικές αποστολές του πάσης φύσεως προσωπι¬ 
κού του Υπουργείου Εξωτερικών, ανεξαρτήτως κλάδου 
και βαθμού, καθώς και υπαλλήλων άλλων Υπουργείων και 
ιδιωτών, οι οποίοι μεταβαίνουν στο εξωτερικό στα πλαίσια 
αποστολών αρμοδιότητας του Υπουργείου Εξωτερικών, 
πλην εκείνων που αφορούν το προσωπικό του Γραφείου 
της Αναπληρωτού Υπουργού Εξωτερικών, το προσωπικό 
του Γ ραφείου του Υφυπουργού Εξωτερικών, το προσω¬ 
πικό της Γενικής Γραμματείας Ευρωπαϊκών Υποθέσεων, 
της Γ Γ ενικής Διεύθυνσης Υποθέσεων Ευρωπαϊκής Ένω¬ 
σης, καθώς και του προσωπικού της Μόνιμης Αντιπροσω¬ 
πείας της Ελλάδος στην Ευρωπαϊκή Ένωση. 

7. Η αρμοδιότητα αναγραφής εκτάκτων ή συμπληρω¬ 
ματικών πιστώσεων από το τακτικό αποθεματικό και με¬ 
ταφοράς πιστώσεων, εφόσον για κάθε συγκεκριμένη πε¬ 
ρίπτωση το ύψος του ποσού είναι ανώτερο των τριών ε¬ 
κατομμυρίων δραχμών (3.000.000), όπως και εγκρίσεων 
δαπανών για μεταφορά οικοσκευών καθώς και αποθη- 
κεύτρων οικοσκευών, ανεξαρτήτως ποσού. 

8. Η αρμοδιότητα εγκρίσεων δαπανών για σύναψη αρ¬ 
χικών συμβάσεων μισθώσεων κτιρίων, αναμισθώσεων ή 
αναπροσαρμογών μισθωμάτων κτιρίων της Κεντρικής και 
των Αρχών της Εξωτερικής Υπηρεσίας, κατάρτισης του 
πίνακα αρχικής κατανομής των πιστώσεων δημοσίων σχέ¬ 
σεων και απορρήτων δαπανών, καθώς και έγκρισης οποι¬ 
οσδήποτε πληρωμής από τις πιστώσεις απορρήτων δα¬ 
πανών. 

Οι επιμέρους εγκριτικές αποφάσεις, ανεξαρτήτως πο¬ 
σού, των δημοσίων σχέσεων, εισφορών και μισθωμάτων 
ανήκουν στην αρμοδιότητα του Διευθυντή της ΣΤ5 Διεύ¬ 
θυνσης Προμηθειών και Λειτουργικών Δαπανών. 

9. Η αρμοδιότητα εγκρίσεων δαπανών προμηθειών α¬ 
γαθών κεφαλαιακού εξοπλισμού, λειτουργικών δαπανών, 
παροχής υπηρεσιών και όλων των σχετικών συμβάσεων, 
εφόσον σε κάθε συγκεκριμένη περίπτωση το ύψος του 
ποσού είναι ανώτερο τωντεσσάρων εκατομμυρίων δραχ¬ 


μών (4.000.000). Μέχρι του ποσού αυτού η αρμοδιότητα 
ανήκει στο Διευθυντή της κατά περίπτωση αρμόδιας ΣΤ4 
Διεύθυνσης Οικονομικής Διοίκησης ή ΣΤ5 Διεύθυνσης 
Προμηθειών και Λειτουργικών Δαπανών. 

10. Η αρμοδιότητα για την έκδοση χρηματικών ενταλ¬ 
μάτων προπληρωμής σύμφωνα με το Προεδρικό Διάταγ¬ 
μα υπ’ αριθ. 151/3.6.1998, άρθρο 2 παρ. 5 εδάφια 2, 3, 4, 
καθώς και την κατάρτιση του σχετικού πίνακα. 

11. Την αρμοδιότητα έγκρισης των δαπανών παράστα¬ 
σης του Κράτους και ξενίας στο εσωτερικό. 

12. Η αρμοδιότητα έγκρισης των δαπανών δεξιώσεων, 
γευμάτων και κάθε είδους φιλοφρονήσεων χάριν ξένων 
διπλωματικών αποστολών, επισήμων ή άλλων παραγό¬ 
ντων στην ημεδαπή. 

13. Η μέριμνα για την προετοιμασία και τη διεξαγωγή 
διαπραγματεύσεων με σκοπό την κατάρτιση ευρωπαϊκών 
προγραμμάτων, τη σύναψη των σχετικών συμβάσεων, κα¬ 
θώς και την επίβλεψη για την τήρηση και εκτέλεση των ό¬ 
ρων τους. 

Γ. Από τις παραπάνω αρμοδιότητες, οι αναφερόμενες 
στις παραγράφους Β1 έως 13, σε περίπτωση απουσίας, 
ελλείψεως, κωλύματος του Γενικού Γραμματέα Διοίκη¬ 
σης και Οργάνωσης, ασκούνται μόνο από τον ΣΤ' Γενικό 
Διευθυντή Προσωπικού, Διοικητικής Οργάνωσης και Οι¬ 
κονομικής Διαχείρισης. Σε περίπτωση απουσίας, ελλείψε¬ 
ως ή κωλύματος και του ΣΤ' Γ ενικού Διευθυντή Προσωπι¬ 
κού, Διοικητικής Οργάνωσης και Οικονομικής Διαχείρι¬ 
σης οι αρμοδιότητες που αναφέρονται στις 
παραγράφους Β2, Β4, Β5 και Β6 μπορούν να ασκηθούν α¬ 
πό τον ΣΤ1 Διευθυντή Προσωπικού και Διοικητικής Οργά¬ 
νωσης. 

Δ.ΤοΠ.Δ. 211/2000 "Μεταβίβαση αρμοδιοτήτων στη Γε¬ 
νική Γραμματέα Διοίκησης και Οργάνωσης του Υπουργεί¬ 
ου Εξωτερικών" (ΦΕΚ Α 188), καταργείται από της ενάρ- 
ξεως ισχύος του παρόντος. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 4 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 190 
Τροποποίηση διατάξεων του Π.Δ. 141/1991 (Α'58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α' του 
Ν. 1481/1984 "Οργανισμός Υπουργείου Δημόσιας Τάξης" 
(Α' 152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α'49), καθώς και του άρθρου 18παρ. 2του 
Ν.1481/1984. 

2. Τις διατάξεις της παρ. 1 του άρθρου 28 του 
Ν.2800/2000 "Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α' 41). 

3. Το Π.Δ. 137/1986 "Συγκρότηση της Γενικής Γραμμα- 

τείας Δημόσιας Τάξης σε Υπουργείο Δημόσιας Τάξης 11 
(Α" 51). 

4. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα", όπως προστέθηκε με 
το άρθρο 27 του Ν.2081/1992 (ΑΊ54) και τροποποιήθηκε 
μετηνπαρ. 2ατου άρθρου 1 του Ν. 2469/1997(Α' 38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την υπ’ αριθ. 79/2001 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 

Άρθρο 1 

Το άρθρο 54 του Π.Δ. 141/1991 (Α' 58) αντικαθίσταται 
ως εξής: 

«Άρθρο 54 

Υπηρεσίες αστυνόμευσης αερολιμένων 

1. Οι Υπηρεσίες αστυνόμευσης αερολιμένων ασκούν ε¬ 
ντός της εδαφικής δικαιοδοσίας τους το σύνολο των α¬ 
στυνομικών αρμοδιοτήτων που προβλέπονται από τις 
διατάξεις του άρθρου 8 του Ν. 2800/2000 (Α' 41) και ειδι¬ 
κότερα: 

α. Μεριμνούν για την ομαλή και ασφαλή διακίνηση των 
επιβατών. 

β. Ενεργούν διαβατηριακό έλεγχο των αφικνουμένων 
και αναχωρούντων επιβατών, σύμφωνα με τις κείμενες 
διατάξεις (άρθρα 2 και 6 Σύμβασης Εφαρμογής της Συμ¬ 
φωνίας Σένγκεν, όπως κυρώθηκε με το Ν.2514/1997 (Α' 
140). 

γ. Συνοδεύουν, με οχήματα ασφαλείας αεροσκάφη αε¬ 
ροπορικών εταιρειών με υψηλό βαθμό κινδύνου αεροπει¬ 
ρατείας, κατά τηντροχοδρόμησή τους, περιμετρικά καιε- 
κτόςτου πεδίου ελιγμών. 

δ. Διαθέτουν ετοιμοκίνητες δυνάμεις επέμβασης για 
την πρόληψη ή την καταστολή τρομοκρατικών ενεργειών, 
αεροπειρατειών ή άλλων εκνόμων ενεργειών. 

ε. Διαθέτουν τα αναγκαία μέσα και προσωπικό για τον ε¬ 
ντοπισμό ή την εξουδετέρωση εκρηκτικών μηχανισμών. 

στ. Εκτελούν και κάθε άλλο έργο που προβλέπεται γι’ 
αυτές από τον Εθνικό Κανονισμό Ασφάλειας Πολιτικής Α¬ 
εροπορίας (Ε.Κ.Α.Π.Α.), όπως αυτός εγκρίθηκε με την υπ’ 
αριθ. Δ15/Α/57713/1039 από 20.12.2000 απόφαση των Υ¬ 
πουργών Δημόσιας Τάξης και Μεταφορών και Επικοινω¬ 
νιών (Β-38/19.1.2001). 

2. Για την άσκηση των αρμοδιοτήτων των προηγούμε¬ 


νων παραγράφων οι Υπηρεσίες αστυνόμευσης συνεργά¬ 
ζονται με τις άλλες αρμόδιες Υπηρεσίες και φορείς των 
αερολιμένων». 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 4 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΝΑΚΟΙΝΩΣΕΙΣ 


Αριθ. Φ. 0546/8/ΑΣ.459/Μ.3924 (3) 

Ανακοίνωση για τη θέση σε ισχύ, του Κοινού Πρωτοκόλ¬ 
λου σχετικά με την εφαρμογή της Σύμβασης της Βιέν¬ 
νης και της Σύμβασης του Παρισιού περί αστικής Ευ¬ 
θύνης σε περίπτωση πυρηνικού ατυχήματος. (Βιέννη, 
21.9.1988). 

Το Υπουργείο Εξωτερικών ανακοινώνει ότι στις 16 
Μάίου 2001 έλαβε χώρα στη Βιέννη η κατάθεση, στον θε- 
ματοφύλακα Γ ενικό Διευθυντή του Διεθνούς Οργανισμού 
Ατομικής Ενέργειας, του εγγράφου επικυρώσεως της χώ¬ 
ρας μας του Κοινού Πρωτοκόλλου σχετικά με την εφαρ¬ 
μογή της Σύμβασης της Βιέννης και της Σύμβασης του 
Παρισιού περί αστικής ευθύνης σε περίπτωση πυρηνικού 
ατυχήματος που υπογράφηκε στη Βιέννη στις 21 Σεπτεμ¬ 
βρίου 1988 και κυρώθηκε με τον υπ’ αριθ. 2884/2001 Νό¬ 
μο που δημοσιεύθηκε στο υπ’ αριθ. 19 Φύλλο της Εφημε¬ 
ρίδες της Κυβερνήσεως τεύχος Α' της 6 Φεβρουάριου 
2001, το οποίο θα τεθεί σε ισχύ ως προς τη χώρα μας σύμ¬ 
φωνα με τη διάταξη του άρθρου VII παραγρ. 1 αυτού, την 
16 Αυγούστου 2001. 

Αθήνα, 20 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βΐ. 9 γ 
θ-ΓΠ3ίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























